Mauritiuse Instituut

Mauritiuse Instituut (ladina keeles Institutum Mauritanum) on Tallinnas asuv eraõiguslik kultuuri- ja arendusasutus. 

Instituut asutati 1994. aastal (algul kultuuriseltsina nimega Academia Catholica) eesmärgiga teha teadustööd ja anda kraadiõpet peamiselt filosoofia, aga ka psühholoogia ja religiooniuuringute valdkonnas. Peale selle uurib ja tutvustab instituut 13. sajandil Tallinna Püha Katariina kloostris tegutsenud Eestimaa esimese õpetlase ja filosoofi Mauritiuse pärandit. 

1998. aastast kandis asutus nime Filosoofia ja Teoloogia Keskus, praegune nimi aastast 2001. 

Instituudi asutaja ja esimene president oli Mart Raukas.

Tänapäeval tegutseb instituut peamiselt vaimulike ja vaimsete seminaride korraldamisega. 

Instituudi käsutuses olevates vana dominiiklaste klausuuri ruumides asub regulaarselt avatud foto- ja kunstigalerii – Kloostri Galerii. 

Instituudiga koostöös tegutsevad Müürivahe 33 ruumides ka anglokatoliku kirik ja katoliiklik heategevusorganisatsioon Caritas.

Viited

Välislingid
 Mauritiuse Instituudi koduleht 

Eesti teadusasutused
Tallinna asutused